Fun day 2016 CED Flacq | Terre de paix
Fun day 2016 CED Flacq
Les Mirabelles Flacq ti fer so premie Fun day le 26 Out 2016 dan centre de Jeunesse Flacq. Preparation otour sa evennman la ti’nn koumanse depi enn mwa davans. Sak semenn lor weekly plann, bann mis ti pe fer bann aktivite ki ti prevwar dan Fun day pou ki bann zanfan bien konpran prinsip zwe la ek osi so regleman. Bann aktivite ki nou ti prepare pou bann zanfan: bouling, pas dan bwat, ramas lego, danse. Ki bann gran ou bann tipti, zot tou inn gagn zot par participation. Enn ti mersi a enn paran ki finn rod bann bwat lor ki bann zanfan ti fer lapintir, pou nou.
Zour Fun day tou bann staf inn bien korpere ansam pou preparation dezene. Li ti enn vre lespri dekip toutlong sa levennman la. Nou inn resi ansam trouv enn solision pou ki nou resi amenn tou bann ekipman dan Sant. Paran, zanfan ek staff inn pas enn bon moment. Nou ti osi prevwar sertin aktivite pou paran, koma sot dan goni, sot lakord ek musical chair.
Enn gran remersiman a bann paran pou zot led pou mizanplas ek osi pou apre fet. Enn grand bravo a Miss Sanjana pou animasion sa zour la. Bann ti sirandann ti bien apresie et bann paran inn bien partisipe. Enn mersi a la direksion Centre de Jeunesse ki finn permet nou servi terin pou fer nu Fun day 2016.
This entry was posted in Latest articles on September 20, 2016 by Alvina.
← ANOU APRANN LIR/EKRIR DAN CED ALBION TI POTAZE NURSRI KIDS R KIDS →
Le jus de noni et ses bienfaits pour la santé
tematik Fler
Lexersis obstak
Inovasion dan kwin montesori
Finger and Hand printing